**ROMANIA**

**JUDETUL TIMIS**

**MUNICIPIUL TIMISOARA**

**CONSILIUL LOCAL**

**PROCES - VERBAL**

**Încheiat astăzi 09.12.2022 cu ocazia şedinţei extraordinare a**

**Consiliului Local al Municipiului Timişoara**

**Preşedinte de şedinţă – Viceprimar TABARA A. GABRIEL**

**Din cei de 27 de consilieri au fost prezenţi 19 ;**

**Au absentat: Simion Mosiu, Andrei Mester, Roxana Iliescu, Dan Diaconu, Marius Craina, Lucian Caldararu si Raul Ambrus;**

**Din partea executivului participă: domnul primar Dominic Fritz, domnul viceprimar Ruben Lațcău, domnul viceprimar Cosmin Tabara Amanar și domnul Secretar General Caius Suli**

 Sedinta a fost convocata prin Dispozitia Primarului Municipiului Timisoara Nr. 2404 / 08.12.2022

 **ORDINEA DE ZI:**

1. Proiect de hotărâre privind neexercitarea dreptului de preemțiune din partea Consiliului Local al Municipiului Timișoara, la intenția de înstrãinare a imobilului situat în Timișoara, B-dul Diaconovici Loga nr. 3, B-dul Mihai Eminescu nr.2, constând în : Teren împrejmuit- identificat cu C.F nr. 444184 Timișoara, nr.topografic 444184; Casã cu 1 etaj- identificatã cu C.F nr.444184 Timișoara, nr.tografic: 444184 –C1 și Casã cu 1 etaj- identificatã cu C.F nr.444184 Timișoara, nr.tografic: 444184 –C2, la prețul de vânzare de 9.400.000 euro+T.V.A
2. Proiect de hotărâre privind aprobarea participării Municipiului Timișoara în calitate de partener la implementarea proiectului „Cu bicicleta prin vest – traseu cicloturistic” care va fi depus în cadrul apelului de proiecte PNRR/2022/C11, Componenta 11 – Turism și cultură, Investiția I.4 - Implementarea a 3.000 km de trasee cicloturistice la nivel național
3. Proiect de hotărâre privind dezbaterea adresei nr. SC2022-028133/10.11.2022 a Administratorului Judiciar – Consorțiul ALFA&Quantum Consulting SPRL, Maestro SPRL și Insolvein SPRL și mandatarea reprezentanților Municipiului Timișoara în Adunarea Generală a Acționarilor Companiei Locale de Termoficare COLTERM SA Timișoara.
4. Proiect de hotărâre privind intenția achiziționării părților sociale reprezentând 100% din capitalul social al societății Enegy Prod Sunny SRL de către Municipiul Timișoara.

**PUNCTUL 1 AL ORDINEI DE ZI**

**1.Proiect de hotărâre privind neexercitarea dreptului de preemțiune din partea Consiliului Local al Municipiului Timișoara, la intenția de înstrãinare a imobilului situat în Timișoara, B-dul Diaconovici Loga nr. 3, B-dul Mihai Eminescu nr.2, constândîn:Teren împrejmuit- identificat cu C.F nr. 444184 Timișoara, nr.topografic 444184; Casã cu 1 etaj- identificatã cu C.F nr.444184 Timișoara, nr.tografic: 444184 –C1 șiCasã cu 1 etaj- identificatã cu C.F nr.444184 Timișoara, nr.tografic: 444184 –C2, la prețul de vânzare de 9.400.000 euro+T.V.A**

**DL.TABĂRĂ**: Dacă sunt discuții? Nu sunt.

Deschid procedura de vot:

**REPREZENTANT TEHNIC**: 17 voturi pentru.

**PUNCTUL 2 AL ORDINEI DE ZI**

**2. Proiect de hotărâre privind aprobarea participării Municipiului Timișoara în calitate de partener la implementarea proiectului „Cu bicicleta prin vest – traseu cicloturistic” care va fi depus în cadrul apelului de proiecte PNRR/2022/C11, Componenta 11 – Turism și cultură, Investiția I.4 - Implementarea a 3.000 km de trasee cicloturistice la nivel național**

**DL.TABĂRĂ**: Dacă sunt discuții? Nu sunt.

Deschid procedura de vot:

**REPREZENTANT TEHNIC**: 17 voturi pentru.

**PUNCTUL 3 AL ORDINEI DE ZI**

**3.Proiect de hotărâre privind dezbaterea adresei nr. SC2022-028133/10.11.2022 a Administratorului Judiciar – Consorțiul ALFA&Quantum Consulting SPRL, Maestro SPRL și Insolvein SPRL și mandatarea reprezentanților Municipiului Timișoara în Adunarea Generală a Acționarilor Companiei Locale de Termoficare COLTERM SA Timișoara.**

**DL.TABĂRĂ**: Dacă sunt discuții?

**DL.ȚOANCĂ**: De ce punctele 3 și 4 sunt votate prin intermediul unui plen de îndată, în condițiile în care adresa care stă la baza acestui punct are o vechime de o lună, în timp ce adresa care stă la baza punctului 4 are o vechime de o lună și jumătate? Știu că la acest punct 3 există o ședință în data de 12, deci era clar că trebuia să facem și să dăm un mandat colegilor noștri înainte de data de 12. Dar de ce prin intermediul unei ședințe de îndată, când am avut o lună, respectiv o lună și jumătate să dezbatem într-o ședință ordinară, extraordinară, aceste materiale?Ar fi prima întrebare. Iar cea de a doua întrebare: am vorbit înainte de ședință cu d-nul Amza de la Colterm și spune că noi nu îi mandatăm pe cei doi colegi ai noștri să voteze bilanțul pe 2021, în condițiile în care până în octombrie Colterm a fost pe pilotul administrației locale. Acele informări economice le luăm la cunoștință și nu dăm mandate să voteze sau să nu voteze bilanțul și va crea prejudicii foarte mari Colterm, inclusive incapacitatea de a depune acest bilanț la ANAF, imposibilitatea de a-și lua o grămadă de licențe la ANRE, etc și va grăbi falimentul Colterm. Dăm mandat colegilor noștri să voteze acest bilanț sau rămânem la stadiul de informare și atunci practic nu tranșăm nimic prin intermediul acestei ședințe?

**DL.PRIMAR**: Cele două întrebări sunt legate, este o speță complicată care trebuie tratată cu enorm de multă atenție și în care aparatul de specialitate în ultimele săptămâni a întors problema pe toate fețele și acum va propune forma actuală din prudență. Puteți să propuneți și să aprobați bilanțul. Momentan propunerea specialiștilor ar fi să mai cereți niște clarificări, pentru că lipsește avizul administratorului judiciar. Sunt niște semne de întrebare și credem că ar fi un pericol să aprobați, fără să avem aceste răspunsuri acum, acest bilanț.Nu cred că este prudent, când vorbim de Colterm, să facem pași fără să aibă Consiliul Local toate informațiile. Propunerea este să luăm act și să cereți câteva precizări și să aprobați celelelte puncte de pe ordinea de zi.

**DL.TABĂRĂ**:Deschid procedura de vot:

**REPREZENTANT TEHNIC**: -15 voturi pentru

-1 abținere.

**PUNCTUL 4 AL ORDINEI DE ZI**

**4.Proiect de hotărâre privind intenția achiziționării părților sociale reprezentând 100% din capitalul social al societății Enegy Prod Sunny SRL de către Municipiul Timișoara.**

**DL.TABĂRĂ**: Dacă sunt discuții?

**DL.ȚOANCĂ**: În adresa formulată de către administratorul judiciar acum o lună și jumătate, ni se cerea un punct de vedere privind achiziționarea a 76% din capitalul social al acestei noi firme înființate în ideea de a grăbi retehnologizarea Colterm. De ce în proiectul nostru de hotărâre e menționat procentul de 100% de achiziție de către noi?

**DL.PRIMAR**: Este vorba despre o firmă care a depus un proiect pe PNRR, unde poziția noastră a fost din start că proiectul nu va fi eligibil dacă este depusă de o firmă unde acționarul este o altă firmă care este în insolvență. Colterm și administratorii judiciari vor să încerce să ne împărțim acționariatul. Noi credem că nu este o idee bună să înființăm o nouă firmă, în care o parte din această firmă este controlată nu de municipiul Timișoara, ci de Adunarea Creditorilor prin administratorul judiciar și de aceea considerăm fezabil o participare doar dacă noi deținem controlul întreg. Colaborarea și implementarea cu Colterm poate fi făcută prin alte forme de parteneriat, dar strict juridic. Nu credem că este o idee bună să creăm o altă firmă care să fie legată la o firmă locală care este în insolvență.

**DL.ȚOANCĂ**: Este logic ce spuneți, dar cei care au făcut propunerea de 76% doresc să vândă firma în integralitate către Consiliul Local și municipiul Timișoara? Cred că aici este un dialog al surzilor, pentru că, din informațiile mele ei nu știau de contrapropunerea noastră, au aflat azi dimineață.

**DL.PRIMAR**:Poziția mea și a colegilor mei din aparat și din conducere, este și a fost întotdeauna clară. În procesul de negociere acesta ar fi pasul, să exprime și Consiliul Local această opinie, ca să nu fie doar o părere personală a mea ci și o poziție oficială a Consiliului Local și ce urmează în negocieri cu ei va trebui să vedem și depinde de cum o să reacționeze ei la această contrapropunere a Consiliului Local.

**DL.TABĂRĂ**: Deschid procedura de vot:

**REPREZENTANT TEHNIC**: 15 voturi pentru.

**DL.TABĂRĂ**:Mulțumesc. Declar închisă ședința de astăzi.

**PRESEDINTE DE SEDINTA SECRETAR GENERAL**

**Viceprimar TABARA A COSMIN Jr. Caius Suli**